Ngurunguru

Ngurunguru au mbuzi mawe (Oreotragus oreotragus) ni swala wadogo wanaotokea Afrika kusini kwa Sahara tu. Jina “mbuzi mawe” ni kielekezi cha makazi yao: maeneo yenye mawe na majabali mengi.  Swala hawa ni wadogo wenye kimo cha sm 58 begani. Wana rangi ya kahawa hadi kijivu, karibu na zaituni, na vidoa vidogo vingi. Rangi hii inafanana na rangi ya majabali ambapo wanaishi na kwa sababu ya hii hawaonekani vizuri kutoka umbali mkubwa. Madume wana pembe za sm 10–15. Katika Afrika ya Mashariki majike wana pembe pia mara nyingi. Wanyama hawa wasimama kwa ncha za kwato zao na wanaweza kubana kwato nne zote juu ya kipande cha jabali kwa upana wa sarafu kubwa. Hula mimea inayomea kati ya majabali. Hawana haja ya kunywa, kwa sababu hupata maji ya kutosha kutoka chakula chao.

Nususpishi
 Oreotragus oreotragus, Ngurunguru (Klipspringer)
 Oreotragus o. aceratos, Ngurunguru wa Tanzania Kusi (msambao: Tanzania, Msumbiji, Malawi, Zambia, Angola)
 Oreotragus o. aureus, Ngurunguru wa Kenya (msambao: Kenya)
 Oreotragus o. centralis, Ngurunguru wa Zambia (msambo: Afrika ya Kati na ya Kusini)
 Oreotragus o. oreotragus, Ngurunguru wa Rasi (msambao: Afrika Kusini)
 Oreotragus o. porteousi, Ngurunguru wa Kati (msambao: Nijeria, Jamhuri ya Afrika ya Kati)
 Oreotragus o. saltatrixoides, Ngurunguru wa Ethiopia (msambao: Uhabeshi, Eritrea, Jibuti, Sudani)
 Oreotragus o. schillingsi, Ngurunguru Masai (msambao: Afrika ya Mashariki)
 Oreotragus o. somalicus, Ngurunguru Somali (msambao: kaskazini mwa Somalia)
 Oreotragus o. stevensoni, Ngurunguru wa Stevenson (msambao: Zimbabwe)
 Oreotragus o. transvaalensis, Ngurunguru wa Transvaal (msambao: maneneo ya juu na Drakensberge ya Afrika Kusini)
 Oreotragus o. tyleri, Ngurunguru wa Namibia (msambao: Namibia)


Viungo vya nje
 Ngurunguru kwa “Animal Diversity Web”
 Ngurunguru kwa “WildInfo”

Jamii:Ng'ombe na jamaa
Jamii:Wanyama wa Afrika